# data[].attributes.body
Za druženje s prijatelji na spontanih izletih v naravi.

# data[].attributes.body
Hvaležna sem, da sem lahko varuška tako čudovitima nečakinjama in da imam dva zakon svaka!

# data[].attributes.body
Bogu sem hvaležen, da sem se do sedaj uspešno izognil virusu. Včasih se nam res zdi, kot da se nas določene stvari ne tičejo. Ko je pandemija prišla, sem se večkrat vprašal, Ciril, si pripravljen tudi na najhujše? V bistvu mi je in mi še korona virus pomaga k budnosti, pripravljenosti in hvaležnosti za vsak dan. In to, da sem še zdrav je razlog veselja in hvaležnosti predvsem Bogu. Ostanimo zdravi! Ciril

# data[].attributes.body
Hvaležna za moža!

# data[].attributes.body
Po dolgem času mi je danes pisala prijateljica. Sporočilo me je zares presenetilo a še toliko bolj popestrilo delaven dan. Ob vsem tem času, ko se nisva slišali, imam občutek, da je najin odnos še zmeraj tako domač, iskren in zaupjiv. Hvaležna sem za to, saj velikokrat v sebi začutim strah, da bom človeka, ki mi je blizu, hitro izgubila, če se z njim ne  slišim ravno pogosto. Hvaležna sem za vse iskrene besede, ki sva si jih namenili, predvsem pa tudi za izrečene pohvale druga drugi in besede potrditve, ki sva si jih namenili preko čisto spontanega  pogovora.
Razveselila sem se tudi sporočila, ko sem zares začutila iskrenost pri vprašanju "kako si" in "kako mi je danes šla predstavitev na faksu".
Več kot dovolj majhnih stvari, ki so se zgodile v tem dnevu, hvaležna sem tudi mojemu notranjemu glasu , da mu znam prisluhniti ter ozaveščati, da še kako majhno dejanje v življenju, ki je storjeno z iskrenostjo in ljubeznijo, prinese v naša življenja ogromno dobrega.
Patricija;)

# data[].attributes.body
Danes sem se slišala s kolegico po telefonu

# data[].attributes.body
Vsak dan na svoj story objavim tudi spodbude, ki jih objavita Summerjob in Mladi za zedinjen svet, saj se mi zdi, da je super, da čim več ljudi vidi spodbudo in dobi izziv za vsak dan posebej. Včasih kdo kaj polajka... Danes pa me je presenetil odgovor prijatelja - Bravo! Nisem vedela, na kaj se nanaša. Zahvalil se mi je za vse objave in povedal, da mu te objave osmislijo dan. Mislim, da je bila to zahvala in pohvala vsem, ki se trudijo za mlade in za boljši svet 🌏 Tudi v mojem imenu HVALA VAM!

# data[].attributes.body
Za menoj je kar naporen dan pred sedenjem za računalnikom. Že zjutraj, ko sem se zbudila, sem si na list papirja napisala le dve stvari, ki ju želim danes izpolniti. Ena je bila, da dokončam seminarsko nalogo in predstavitev, saj sta mi vzeli skoraj ves dan, druga stvar pa je bila, da naredim še nekaj dobrega zase. Odpravila sem se na kolo in prekolesarila klanec, ki mi je predstavljal izziv že kar nekaj časa...

# data[].attributes.body
Danes sem si naredila listo nalog, ki jih zelim opraviti. Ponavadi imam problem, da si za en dan zadam cisto prevec stvari in potem zmanjka cas za rekreacijo, skrb za dom in prosti cas ... no, dala sem si na listo 4 stvari - in 3 od teh opravila. Lahko bi se cetrto, ampak sam vedela, da rabim cas za pocasno kosilo, dolg sprehod in umirjen vecer. Tako da se pocutim odlicno! :)

# data[].attributes.body
Danes sem izpolnil izziv, še preden sem ga sploh prebral. Šel sem zjutraj tečt na Rožnik, saj me je že nekaj dni mikalo. Seveda je tek v hrib eno samo vztrajanje...
Ampak bolj kot sam tek sem razmišljal o vztrajanju pri socialni distanci zaradi prenosa virusa. Ljudje so to res skoraj popolnoma opustili in če se jim ti umakneš, to razumejo, kot da se lahko razširijo čez celo pot. Kljub temu se še vedno umikam in vztrajam v tem segmentu, za katerega mislim, da je daleč najučinkovitejši za preprečevanje epidemije.

# data[].attributes.body
Na SJ v Š pri SG sem delal pri gospe Marijani, ki je imela kmetijo. Vceraj sva jo z ženo poklicala in je bila vsa navdusena. Ko smo bili tam, je bila sama, med korona krizo, pa je dobila veliko druzbe, saj sta obe hcerki z druzinama prisli pomagat domov. Pri Marijani se dela. Pravi, da so ovce OK in da imajo jagenčka

# data[].attributes.body
Pri kosilu je Martina omenila, da bi rada šla v slaščičarno, ko bomo danes končali z run4unity. Ponudila sem se, da naredim slaščico, vendar si je zaželela pravo torto. Ops, že dolgo nisem delala prave torte, a jo še znam pripraviti? Torej sem si rekla, da se  hočem res potruditi in začela sem brskati po receptih. Prav v tistem trenutku pokliče Valerija, ki mi predlaga recept za torto, ki nikoli ne pade dol! Res kul! Pripravila sem torto in vsi že komaj čakamo kosila!
Seveda še prej pa run4unity ob 11-12!
Hvala za današnji izziv!
Marjeta

# data[].attributes.body
Današnji izziv je bil zame res nekaj posebnega ... Kateri delodajalec je name naredil velik vtis? Hm, nič lažjega, odgovor je preprost- to je moj Prijatelj Slavko. Zjutraj, še preden sem zagnal svoj dizelski motor v možganih, pa me pokliče on. "Ja Pr`jatu, kaku s`?" me vpraša, pa mu povem naše nočno dogajanje, ko je naš 11-mesečni Martin imel 39,5°C vročine in smo več bedeli, kot spali.  In mi je obljubil, da bo šel v dolenjski Lurd prižgat svečko zanj.
Slavko, hvala, ker si me poklical, prisluhnil in začutil- vse, kar je bil moj današnji izziv zate.
Boštjan

# data[].attributes.body
Naša mati se srčno zahvaljuje tistemu, ki nam je danes dal izziv . Že pri kosilu sem ji omenila današnji izziv, a sem kmalu videla, da ni v polnosti doumela razsežnosti tega izziva. V tistem trenutku sem imela v rokah odločitev: 'Ali ji povem še enkrat ali se temu izognem?' V pravem duhu solidarnosti, sem se odločila za drugo možnost. Nekako pa sem si še vedno želela, da bi dobila priložnost, da služim doma (te dni bolj samevam v zgornjem nadstropju, ker delam seminarske naloge in mi domači omogočajo mir, zato sem mislila, da ne bom dobila te priložnosti). Motila sem se. Zvečer sem prišla dol in mami me je vprašala, kdaj ji bom lahko uredila slike. Hitro sem se že hotela nekaj  izgovorit, a sem se ujela, zadihala in rekla: "Lahko zdaj!''  Od presenečenja so se ji od navdušenja razprle oči. Spomnila sem jo na SJ izziv in tokrat je razumela razsežnost tega izziva. Glasno je vzkliknila in kar videla sem, kako so se ji ideje začele poditi po glavi.
Zaključim lahko le s tem, da je moj današnji večer popolnoma rezerviran za urejanje slik in da bom morda še kaj pomivala ob polnoči. Kdo ve? :D

Karmen

# data[].attributes.body
Po dolgem času sem spet obiskal mojega dobrega prijatelja. Obiska je bil zelo vesel, saj si je zelo želel družbe. Doma se zaradi toksičnih družinskih odnosov veliko kregajo in še posebej v tem času se počuti zelo osamljenega. Po najinem štiriurnem sprehodu je iz njega kar izžarevalo veselje.

# data[].attributes.body
Čeprav prazničen dan, so ure hitro minevale. Mislim na teden za zedinjen svet in kaj lahko sama naredim za to. No, pa sem še ujela trenutek, da priložim svoj kamenček v mozaiku dneva na SJ. Spekla sem palačinke in z njimi presenetila zagrete igralce namiznega tenisa v naši garaži. Ne vem, kdo je bil bolj vesel, jaz ali oni. Potem mi je ostalo še dovolj časa za planiran večerni sprehod. Anča

# data[].attributes.body
Za ženo sem pripravil kokice, ki jo naredijo tako veselo...

# data[].attributes.headline
Kdaj si zadnjič kakšno stvar naredil prvič? :) 

# data[].attributes.subject
Kdaj si zadnjič kakšno stvar naredil prvič? :) 

# data[].attributes.body
Torej, današnji izziv je bil, narediti nekaj dobrega za sočloveka. Preden nadaljujem, naj povem, da si z družino nikoli nismo bili blizu. Doma živim, ker se šolam in ker starša, zaradi narave svojega dela, nočeta priti navzkriž z zakonom. Glede na to, da sorodniki ne živijo blizu, odločila pa sem se, da ta izziv vzamem resno, mi ni preostalo drugega, kot da stopim konkretno iz svoje cone udobja in poskušam z ožjo družino navezati stik. Priznam, strah me je bilo, ker ne govorimo drug z drugim že kar nekaj let. Odločila pa sem se, da ne bom jaz tista, ki bi naredila prvi korak, ampak bom pustila, da tokrat oni prevzamejo pobudo. Brez, da vi karkoli komentirala, sem se pridružila mami pri pripravi kosila (kdor me pozna, ve, da sva kuhanje in jaz že od nekdaj na bojni nogi). Ne bom rekla, da me je bila ravno vesela, ampak vsaj iz kuhinje me ni poslala, kar sem si štela za malo zmago današnjega dne. Priznati pa moram, da se je bratec, ko me je videl v kuhinji, skril v svojo sobo, ker je iz izkušenj vedel, da če sem v bližini kogarkoli je zgolj vprašanje časa, kdaj se bomo začeli kregati. Čez dan sem potem naredila še nekaj manjših stvari po hiši, pri čemer sem upala, da bo kdo spregovoril z mano, ampak se to ni zgodilo. Sem na koncu dneva zadovoljna s sabo? Delno. Uspeh bi bil, če bi govorila s kom, ampak ne morem imeti vsega naenkrat, dovolj mi je to, da se današnji dan ni zaključil z očetovim sporočilom, da mu je žal, da me ima. Majhna zmaga današnjega dne. Jutri pa naprej.

Neža :)

# data[].attributes.body
V času te karantene sem ugotovila, da imamo v hiši en res carski prostor - podstrešje! Tam ponavadi odklopim svoje misli od šole, pokličem prijatelje, grem gledat razgled iz balkona... In danes sem se odločila, da je spet čas, da ga malo pometem. To je osrečilo tako mene, kot mami, ki mi je že predlagala, da jutri po dolgem času tudi pomijem okna - jutri me že čaka nadaljno delo😁
Sara

# data[].attributes.body
Ah ta prah.... še posebej, če je tisti rumeni, lepljivi CVETNI PRAH!

Ko sem prišel na novo lokacijo, sem bil naprošen, da bi pometel teraso polno tega prahu, na katerega sem sam alergičen!! UPS, sem si rekel, to ne bo zdravo zame. A potem sem pomislil - ali ni to samo izgovor? In da bi ob prihodu takoj rekel cimru "NE"?

Lotil sem se čiščenja, in nisem niti enkrat kihnil. Vseeno sem se pritoževal: "Jao, koliko ga je letos..."

Ker očitno potrebujem še eno lekcijo, te sprašujem, ga je tudi pri tebi?? A lahk pridem? ;)
Tine

# data[].attributes.headline
Kdaj ste nazadnje razkuzili kljuke doma? :)

# data[].attributes.subject
Kdaj ste nazadnje razkuzili kljuke doma? :)

# data[].attributes.body
Eden od danasnjih izzivov je bil, da naredim eno stvar, ki je sicer ne bi. No, pred kratkim sva se z N. pogovarjala o hisnih opravilih, ki jih ne pocnes vsak teden, pa bi bilo drugace smiselno ... in je omenil razkuzevanje kljuk. Takrat se mi je zdelo to res ... butasto, ker no, saj ce bi bile umazane, bi jih ze spucala, ane? On pa je vztrajal pri tem, da je to v bistvu najbolj umazana stvar.
Danes sem se na to spomnila in rekla, evo, to bo moja ekstra stvar. In sem sla na delo. Na nek cuden nacin sem se pri tem res zabavala - pa tudi N. je bil vesel moje akcije. :)

Petra

# data[].attributes.body
Danes sem dobila telefonski klic ene starejše gospe, ki sicer zelo rada govori, pove pa skoraj vsakič isto. Ko me je klicala, sem se javila, vendar sem bila sama pri sebi kar malce nejevoljna, ker sva se nazadnje slišali včeraj (po dolgem času) in imam tudi kaj bolj "pametnega" za počet. Potem sem se potrudila, da nisem sodelovanja v pogovoru omejila le na mhm, aha, a res ipd. Ampak sem jo tudi kaj povprašala, pokazala zanimanje. Gospa je bila slišati na koncu kar zadovoljna s klicem, pa tudi nekaj novega je povedala :)

# data[].attributes.body
Karantena je čudovita priložnost, da oživimo dejavnosti, za katere prej ni bilo časa. Med njimi je tudi kuhanje. :) S hčerko sva začeli iskat razne recepte in uživava, ko delava skupaj. Danes sva spekli jabolčne vrtnice in pomislili na naše duhovnike, ki so, tako kot ostali, bolj osamljeni v tem obdobju. Razveselili sva jih s sladkimi dobrotami.

# data[].attributes.body
Jutri nas bo pri kosilu malce več - kuhala bo mami, ki je že v letih in jo bolijo kolena. Odločila sem se, da namesto večernega sprehoda čas namenim temu, da na vrtu prepulim solato in jo pripravim za jutrišnje kosilo - da njej ne bo treba. :)

# data[].attributes.body
Ker po mesecu in pol postanejo sprehodi na vedno iste lokacije dolgočasni, sem možu parkrat omenila, da bi bilo res kul, če bi imela loparje za badminton - po koncu karantene, ko bojo odprli kakšno trgovino pač. No, tistega dne, ko je prišel iz trgovine (šel je po hrano), me razveseli z dvema loparjema in dvema žogicama - očitno v Mercatorju prodajajo tudi to. Juhuuu! Potem se mi pa parkrat ni dalo, pa enkrat je še deževalo ... So bili loparji v izolaciji. :) No, danes sva se odločila, da greva igrat badminton. In sva šla.
Bilo je zabavno - čist druga vrsta aktivnosti, kot sprehodi, pa tista telovadba v stanovanju. Dejansko je bilo fuuul zabavno - dokler se niso tele žogice iz kompleta (za 10€) začele cefrat, razpadat in ... No, ja, dve sva kupila, dve sva uničila (igrala pa kakšne 30 minut).
Mož je potem hotel še naprej igrat s temile belimi glavicami, za foro - meni se pa itak ni več dalo, pa res trapasto je zgledalo. Dokler pač me ni premamilo in ... Dejstva so sledeča:
- bele glavice brez perjanice letijo ful dlje
- tak badminton zagotavlja veliko več laufanja in spotikanja čez krtine
- to tekanje sem in tja, ko ugotoviš, da leti ful hitreje je za umret zabavno
No, po kakšnih 15 minutah sva morala it, ker sem morala lulat ... od smeha. :)

# data[].attributes.body
V četrtem nadstropju našega bloka stanujeta dve zelo stari sestri. V času karantene se velikokrat srečamo na poti na zrak. Ko sem se preselil v Ljubljano, sem ugotovil, da se ljudje ne pozdravljajo med seboj - ampak rekel sem si, da to zame ne sme biti ovira. Zato sem naslednjič, ko sem ju srečal pred dvigalom pozdravil in ju vprašal kako sta. S širokim nasmeškom mi je odgovorila le ena, saj druga ne more govoriti, a so bile njene oči zelo zgovorne.
Sedaj, ko je od tega dogodka že nekaj mesecev, ju ne rabim več ogovoriti, da se nasmehneta do ušes. Res ni potrebno veliko, da širimo veselje, ki ga imamo.
Nejc